wickkiey/tamil-wikipedia-chunked huggingface dataset:
# தேசிய உப்பு சத்தியாகிரக நினைவிடம்

## சிறப்பம்சங்கள்

### சூரிய உப்பளங்கள்

பார்வையாளர்களை உப்புத் தயாரிக்கும் பங்களிப்பில் ஈடுபடுத்தும் வகையில், சூரிய சக்தியில் உப்பு தயாரிக்கும் தகடுகள் நிறுவப்பட்டுள்ளன. நினைவுச்சின்னத்தைப் பார்வையிட வருகைதரும் பார்வையாளர்கள், இந்த நினைவுச்சின்னத்தைப் பார்வையிட்டதன் நினைவாக, வீட்டிற்கு ஒரு சிட்டிகை உப்பு எடுத்துச் செல்ல அனுமதிக்கப்படுகிறார்கள். இந்த நடவடிக்கை மகாத்மாவின் மூலோபாய புத்திசாலித்தனத்தைக் கொண்டாடுவதை நோக்கமாகக் கொண்டுள்ளது. காந்தி உப்பைச் சக்திவாய்ந்த உருவகமாகக் கொண்டு மக்களைச் சுதந்திரத்தை நோக்கி அழைத்துச் சென்றார். இது தாவூதி போரா சமூகத்தின் 51வது மதத் தலைவர் சையத்னா தாஹர் சைஃபுதீனுக்கு சொந்தமானது. 1961ஆம் ஆண்டில், தேசிய பாரம்பரியத்தின் ஒரு பகுதியாக இந்த இல்லத்தினை தேசத்திற்கு அர்ப்பணிக்குமாறு அன்றைய பிரதமர் ஜவகர்லால் நேருவிடம் அவர் கேட்டுக் கொண்டார்.  
இதன் பின்னர் 1964 முதல், இந்த இல்லம் குசராத்து அரசால் பராமரிக்கப்பட்டு வருகிறது. உள்ளூர் மாவட்ட நிர்வாகம் இதை பராமரிக்க குசராத்து சுற்றுலாத்துறையிடமிருந்து மாதம் பெறுகிறது. 2016ஆம் ஆண்டில், இந்திய தொல்லியல் துறையின் வதோதரா வட்டம், சைஃபி இல்லம் மற்றும் பிரார்த்தனை *மந்திர்* ஆகியவற்றை ஓரளவு மீட்டெடுத்தது.
# தேசிய உப்பு சத்தியாகிரக நினைவிடம்

## இதையும் பார்க்கவும்

- உப்பு சத்தியாகிரகம்
# மகாத்மா காந்தி சிலை, காந்தி மைதானம்

பாட்னாவில் உள்ள காந்தி மைதானத்தில் உள்ள **மகாத்மா காந்தியின் சிலை** (*Statue of Mahatma Gandhi, Gandhi Maidan*) இந்தியாவின் தேசத் தந்தை மகாத்மா காந்தியின் நினைவுச் சின்னமாகும். இந்த சிலையானது உலகில் நிறுவப்பட்ட மகாத்மா காந்தியின் சிலைகளில் மிக உயரமான வெண்கலச் சிலை ஆகும். இதனைப் பிப்ரவரி 15, 2013 அன்று பீகார் முதல்வராக இருந்த நிதிஷ்குமாரால் திறந்துவைக்கப்பட்டது. இந்த சிலை பீகார் அரசால் 35 கோடி செலவில் நிறுவப்பட்டது. இரண்டாவது மிக உயரமான காந்தி சிலை கர்நாடக மாநிலம் சித்ரதுர்கா வட்டத்தில் துருவானூரில் அமைந்துள்ளது.
# மகாத்மா காந்தி சிலை, காந்தி மைதானம்

## விளக்கம்

இந்த சிலையானது உயரமானது. உயரமான 24 அடி பீடத்தில் அமைக்கப்பட்ட இச்சிலையானது வெண்கலத்தால் ஆனது. இது ராம் வி சூதார் நிறுவனத்தால் வடிவமைக்கப்பட்டது. இச்சிலை பாட்னாவில் தூய சவேரியார் மேல்நிலைப் பள்ளிக்கு முன்னால் உள்ள வரலாற்று முக்கியத்துவம் வாய்ந்த காந்தி மைதானத்தின் மேற்கு முனையில் அமைந்துள்ளது. மகாத்மா காந்தி இரண்டு குழந்தைகளுடன் பாசத்துடன் நிற்பதாக இச்சிலை வடிவமைக்கப்பட்டுள்ளது. தை இது காட்டுகிறது. 24அடி உயரப் பீடத்தில் காந்தியின் வாழ்க்கையில் நடைபெற்ற நான்கு முக்கிய நிகழ்வுகளான, தண்டி உப்புச்சத்தியாகிரகம் (1930), வெளியேறு இந்தியா இயக்கம் (1942), சம்பரண் மற்றும் கேடா சத்தியாகிரகம் (1917) மற்றும் காந்தியின் அடையாளமாக நூற்புச் சக்கரம்<nowiki/>ஆகியவை பெரிய எழுத்துகளில் பொறிக்கப்பட்டுள்ளன.  
இராம்சுதார் கலை நிறுவனம் நடத்தும் சிற்பி அனில், "புன்னகையுடன் காட்சியளிக்கும் காந்தி, உலக அமைதியின் செய்தியினையும் பணக்காரர்களுக்கும் ஏழைகளுக்கும் இடையிலான பிரிவைக் குறைக்க அனைவரையும் ஊக்குவிக்கும்" என்றார்.
# மகாத்மா காந்தி நினைவு மையம், மாத்தளை

**மகாத்மா காந்தி நினைவு மையம், மாத்தளை** (*Mahatma Gandhi Memorial Centre, Matale*) என்பது இலங்கையின் மத்திய மாகாணத்தில் மாத்தளையில் அமைந்துள்ள காந்தி நினைவிடமாகும்.  
இந்த நினைவு மையத்தினை குடியரசுத் தலைவர் மைத்திரிபால சிறிசேன மற்றும் இந்திய உயர் ஆணையர் ஒய். கே. சின்காவால் 2015 நவம்பர் 22 அன்று துவக்கிவைக்கப்பட்டது. இந்த நினைவிடம் மகாத்மா காந்தி 1927இல் இலங்கைக்கு வந்ததன் நினைவாக அமைக்கப்பட்டது.
# மகாத்மா காந்தி நினைவு மையம், மாத்தளை

## இதையும் பார்க்கவும்

- மகாத்மா காந்தியின் இலங்கை பயணம்
# நோ டைம் டு டை

**நோ டைம் டு டை** என்பது 2021 ஆம் ஆண்டு திரைக்கு வந்த ஐக்கிய இராச்சியம் மற்றும் அமெரிக்க நாட்டு உளவு திரைப்படம் ஆகும். இது ஜேம்ஸ் பாண்ட் திரைப்படத் தொடர்களின் 25 வது படம் ஆகும். இயான் புரொடக்சன்சு என்ற நிறுவனம் தயாரிக்கும் இந்த திரைப்படத்தில் ஐந்தாவது முறையாக நடிகர் டேனியல் கிரெய்க் என்பவர் ஜேம்ஸ் பாண்ட் என்ற கதாபாத்திரத்தை ஏற்று நடிக்க, இவருடன் ராமி மலேக், லியா சேடக்ஸ், இலக்சனா இலிஞ்சு, பென் விஷா, நவோமி ஹாரிஸ், ரால்ப் ஃபியன்னெஸ், ஜெப்ரி ரைட் மற்றும் கிறிசுடாப் வால்ட்சு ஆகியோர் நடித்துள்ளார்கள்.  
நோ டைம் டூ டை என்ற படம் லண்டனில் உள்ள என்ற ராயல் ஆல்பர்ட் ஹாலில் 28 செப்டம்பர் 2021 இல் திரையிடப்பட்டது. அதை தொடர்ந்து 30 செப்டம்பர் 2021 இல் ஐக்கிய இராச்சியத்திலும் மற்றும் 8 அக்டோபர் 2021 இல் ஐக்கிய அமெரிக்காவிலும் வெளியானது.
# எஃப். ஜி. நடேச ஐயர்

**எஃப். ஜி. நடேச ஐயர்** (*F. G. Natesa Iyer*, 11 நவம்பர் 1880 – 23 சனவரி 1963) இந்திய தேசியக் காங்கிரசில் செயற்பட்ட ஒரு விடுதலைப் போராட்ட வீரர் ஆவார். நவீன தமிழ் நாடகம், தமிழ்த் திரைப்படத்துறையின் முன்னோடிகளில் ஒருவராகத் திகழ்ந்தார். இவர் ஒரு திறமையான ஆசிரியரும் ஆவார், பல இளைஞர்களது தகுதியை அங்கீகரித்து, ஊக்குவித்தார். இவரது மாணவர்கள் பின்நாட்களில் கர்நாடக இசையில் சிறந்த கலைஞர்களாக மாறினர்.
# எஃப். ஜி. நடேச ஐயர்

## ஆரம்ப வாழ்க்கை மற்றும் பின்னணி

நடேச ஐயர் 1880 நவம்பர் 11 அன்று, ஜானகியம்மையார் (புதுக்கோட்டம்மா), கங்காதர சாஸ்திரி ஆகியோருக்கு மகனாகப் பிறந்தார். கங்காதர சாத்திரி அப்போது பிரித்தானியக் குடியேற்ற ஆட்சியின் கீழ் இந்தியத் துணைக்கண்டத்தின் புதுக்கோட்டை மாநிலத்தின் சட்ட ஆலோசகராக இருந்தார். நடேச ஐயரின் அண்ணன் ராவ் சாகிப் ஜி. கணபதி சாஸ்திரி புதுக்கோட்டை மாநிலத்தின் திவானாக இருந்தவர். இவரது குடும்பம் அப்பய்யா தீட்சிதர் பரம்பரையைச் சேர்ந்தது. நடேச ஐயர் இசை, நாடகம் மீதான ஈர்ப்பினால் பத்து வயதில் வீட்டை விட்டு சென்றார். மதுரா, திண்ணைவேலி - குயிலான் தொடருந்துக் கட்டுமானத் துறையில் ஒரு எழுத்தராக சேர்ந்தார்.
# எஃப். ஜி. நடேச ஐயர்

## நடிகர்

நடேச ஐயர் 1938-இல் கே. சுப்பிரமணியம் இயக்கத்தில் வெளிவந்த *சேவாசதனம்* திரைப்படத்தில் கதாநாயகனாக நடித்தார். ஐயர் இதில் "ஈசுவர ஐயர்" என்ற பாத்திரத்தில் நடித்தார். ம. ச. சுப்புலட்சுமி "சுமதி" என்ற பாத்திரத்தில் நடித்தார். சமூக சீர்திருத்தங்களுக்காக இத்திரைப்படம் பிரபலமானது. மூத்த மார்க்சியத் தலைவர் என். சங்கரய்யா, இத்திரைப்படத்தை இளம் பெண்களுக்கும், வயதான ஆண்களுக்கும் இடையிலான திருமணத்தைத் தேர்ந்தெடுக்கும் ஒரு "அசாதாரணப் படம்" என்று விவரித்தார். முதியவர் வேடத்தில் ஐயரின் நடிப்பை சங்கரய்யா குறிப்பாக பாராட்டினார்.
# எஃப். ஜி. நடேச ஐயர்

## பொது வாழ்க்கை

ஐயர் தென்னிந்திய ரயில்வே நிறுவனத்தில் (எஸ்ஐ ஆர்) ரயில்வே அதிகாரியாக இருந்தார். இவர் 1935 இல் மாவட்டப் போக்குவரத்து கண்காணிப்பாளராக ஓய்வு பெற்றார். இந்தப் பதவியை வகித்த முதல் இந்தியர் இவர் ஆவார். தென்னிந்திய ரயில்வேயின் நிர்வாக தலைமையகம் திருச்சிராப்பள்ளியில் இருந்தது. ஐயர் தனது வாழ்க்கையின் பெரும்பகுதி திருச்சியில் வாழ்ந்தார்.
# எஃப். ஜி. நடேச ஐயர்

## தனிப்பட்ட நம்பிக்கை

இரமண மகரிசியுடனும், அவரது ஆசிரமத்துடனும் நடேச ஐயர் மிகுந்த உளத் தொடர்பு கொண்டிருந்தார். சிவானந்த சரஸ்வதியின் அபிமானியாகவும் இருந்தார். இவர் எழுதிய அஞ்சலிக்குறிப்பு தெய்வீக வாழ்க்கை சங்கத்தின் ஓரு வெளியீட்டில் வெளியானது.  
ஐயர், தமிழ்ப் பிராமண சமூகத்தின் வடமா துணைப் பிரிவின் ஸ்மார்த்தப் பாரம்பரியத்தைச் சேர்ந்தவர் என்று அனுமானிக்கப்படலாம் . இவர்கள் அத்வைத வேதாந்தத்தை அடிப்படையாகக் கொண்டிருந்தனர்.
# எஃப். ஜி. நடேச ஐயர்

## மறைவு

நடேச ஐயர் 1963 சனவரியில் போபாலில் உள்ள அவரது மகள் திரிபுரசுந்தரியின் வீட்டில் தனது 82-வது அகவையில் மறைந்தார். இவரது உடல் போபாலில் இராணுவ மரியாதையுடன் தகனம் செய்யப்பட்டது.
# எவன் காட்டன்

**சர் ஹாரி எவன் அகஸ்டே காட்டன்** (24 மே 1868 - 7 மார்ச் 1939), **எவன்** **காட்டன்** அல்லது ஹா. இ. அ. **காட்டன் என்று** அழைக்கப்படுகிறார், இவர் விடுதலைக் கட்சியினைச் சேர்ந்த அரசியல்வாதி, சட்டத்தரணி, நிர்வாகி, பத்திரிகையாளர், வரலாற்றாசிரியர் மற்றும் எழுத்தாளர் ஆவார். 1907 இல் முதன்முதலில் வெளியிடப்பட்ட இவரது *கல்கத்தா ஓல்டு அண்ட் நியூவிற்காக* இவர் பரவலாக அறியப்படுகிறார்.
# எவன் காட்டன்

## தொடக்க காலங்களில்

இவர் சர் ஹென்றி காட்டன், ஐரிய நாட்டினைச் சேர்ந்த மேரி ரியான் இணையரின் மகன் ஆவார். இவரது தந்தை இந்திய தேசிய காங்கிரசின் 1904 அமர்வில் தலைமை தாங்கினார். இவர் மௌண்ட் லிபான் பள்ளியிலும் பின்னர் செர்போர்ன் பள்ளியிலும் தனது ஆரம்ப பள்ளி படிப்பை முடித்தார். இவர் இந்திய வரலாற்று பதிவுகள் ஆணையத்தின் தீவிர உறுப்பினராக இருந்தார் மற்றும் 1923 முதல் 1925 வரை அதன் தலைவராக இருந்தார்.
# எவன் காட்டன்

## அரசியல்

இவான் 1906 இல் இங்கிலாந்துக்குத் திரும்பி லிபரல் கட்சியில் சேர்ந்தார். இவருடைய தந்தை 1906-1910 வரை நாட்டிங்ஹாம் கிழக்குத் தொகுதி நாடாளுமன்ற உறுப்பினராக இருந்தார்.சனவரி 1910 இல், இவான் பொதுத் தேர்தலில் டல்விச்சின் தொகுதியில் போட்டியிட்டார்.
# எவன் காட்டன்

## திருமணம்

1896 ஆம் ஆண்டில், இவர் பெங்கால் ஐசிஎசு வின் வில்லியம் எச். கிரிம்லியின் மகள் நோராவை மணந்தார். இவர்களுக்கு ஒரு மகள் இருந்தார்.
# தென்மலை, வாசுதேவநல்லூர்

**தென்மலை** (*Thenmalai*) என்பது இந்தியாவின் தமிழ்நாடு மாநிலம், தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியம், தென்மலை ஊராட்சியில் மேற்கு தொடர்ச்சி மலையடிவாரத்தில் அமைந்த கிராமம் ஆகும். இது வருவாய் வட்டத் தலைமையிடமான வாசுதேவநல்லூரிலிருந்து 9 கிலோ மீட்டர் தொலைவிலும், கரிவலம்வந்தநல்லூரிலிருந்து 10 கிலோ மீட்டர் தொலைவிலும் அமைந்துள்ளது. இதன் அஞ்சல் சுட்டு எண் 627757 ஆகும். இவ்வூரில் புகழ்பெற்ற பரிகாரத் தலமான தென்மலை திரிபுரநாதேஸ்வரர் கோயில் மேற்கு நோக்கி அமைந்துள்ளது. மேலும் தென்மலை பாலசுப்பிரமணியசுவாமி கோயிலும் அமைந்துள்ளது. தென்மலை கிராமம், வாசுதேவநல்லூர் சட்டமன்றத் தொகுதிக்கும், தென்காசி நாடாளுமன்றத் தொகுதிக்கும் உட்பட்டது.
# தென்மலை, வாசுதேவநல்லூர்

## அருகமைந்த சிற்றூர்கள்

1. அ.சுப்ரமணியபுரம்
1. அருகன்குளம்
1. செந்தட்டியாபுரம்புதூர்
# தென்மலை, வாசுதேவநல்லூர்

## அருகமைந்த நகரங்கள்

1. வாசுதேவநல்லூர்
1. சிவகிரி
1. இராஜபாளையம்
1. புளியங்குடி
1. சங்கரன்கோவில்
# தென்மலை, வாசுதேவநல்லூர்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின் படி 3060 வீடுகள் கொண்ட தென்மலை ஊராட்சியின் மொத்த மக்கள் தொகை 10,283 ஆகும். அதில் ஆண்கள் 49.5% மற்றும் பெண்கள் 51.5% ஆகவுள்ளனர். 6 வயதிற்குட்பட்ட குழந்தைகள் 1002 ஆக உள்ளனர். சராசரி எழுத்தறிவு 65.4% ஆகும்.
# தென்மலை, வாசுதேவநல்லூர்

## கல்வி நிலையங்கள்

- வெள்ளை விநாயகர் துவக்கப் பள்ளி
- விக்டோரியா துவக்கப் பள்ளி
- ஊராட்சி ஒன்றிய நடுநிலைப் பள்ளி
- இந்து நடுநிலைப் பள்ளி
# தென்மலை, வாசுதேவநல்லூர்

## வழிபாட்டுத் தலங்கள்

- தென்மலை திரிபுரநாதேஸ்வரர் கோயில்
- தென்மலை பாலசுப்பிரமணியசுவாமி கோயில்
# தென்மலை திரிபுரநாதேஸ்வரர் கோயில்

**தென்மலை திரிபுரநாதேஸ்வரர் கோயில்** என்பது தமிழ்நாடு மாநிலத்தின் தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியம், தென்மலை ஊராட்சியில் அமைந்த தென்மலை எனும் ஊரில், மேற்கு தொடர்ச்சி மலையடிவாரத்தில், மேற்கு நோக்கி அமைந்த ஒரு சிவன் கோயில் மற்றும் பகைவர் பயம் நீக்கும் பரிகாரத் தலமும் ஆகும். மூலவர் பெயர் திரிபுரநாதேஸ்வரர், அம்மன் பெயர் சிவபரிபூரணியம்மாள். இக்கோயில் பஞ்சபூத தலங்களில் நான்காம் தலமான *காற்று தலம்* என்று அழைக்கப்படுகிறது. சங்கரன்கோவில் மண் தலமாகவும், தருகாபுரம் நீர் தலமாகவும், தேவதானம் ஆகாய தலமாகவும், கரிவலம்வந்தநல்லூர் அக்னி தலமாகவும் போற்றப்படுகிறது. இந்த ஐந்து தலங்களையும் ஒரே நாளில் வழிபட்டு வர வாய்ப்பு உள்ளது.
# தென்மலை திரிபுரநாதேஸ்வரர் கோயில்

## பலன்

இத்தல இறைவனையும் இறைவியையும் வழிபட்டால் புத்திர பாக்கியம் கிடைக்கும். காளகஸ்தியைப் போலவே சர்ப்ப தோஷம் நீங்கும். எதிரிகளின் பலம் குறையும் என்கிறார்கள்.
# தென்மலை திரிபுரநாதேஸ்வரர் கோயில்

## அமைவிடம்

தென்காசி மாவட்டம் சங்கரன்கோவில் - இராஜபாளையம் சாலையில் கரிவலம்வந்தநல்லூரிலிருந்து இடது புறம் திரும்பினால் ஆறு கிலோ மீட்டர் தொலைவில் தென்மலை திரிபுரநாதேஸ்வரர் கோயிலை அடையலாம். கரிவலம்வந்தநல்லூரிலிருந்தும், இராஜபாளையம் - தென்காசி சாலையில் உள்ள சிவகிரியிலிருந்தும் தென்மலைக்கு ஆட்டோ வசதி உண்டு. காலை 7 முதல் 10 மணி வரையிலும் மாலை 4 முதல் 7 மணி வரையிலும் கோயில் திறந்து இருக்கும்.
# தென்மலை திரிபுரநாதேஸ்வரர் கோயில்

## விழாக்கள்

- மகா சிவராத்திரி
- பிரதோசம்
- பௌணர்மி கிரிவலம்
# கிண்கிணி ஓங்கல்

**கிண்கிணி ஓங்கல்** (*Spinner dolphin*) என்பது உலகெங்கிலும் வெப்பமண்டல கடற் நீரில் காணப்படும் ஒரு சிறிய ஓங்கில் ஆகும். இது எப்போதும் மகிழ்ச்சியாக கடலில் துள்ளி விளையாடும் காட்சி பிரபலமானது. இது துள்ளி பாயும் போது அதன் நீளமான அச்சில் சுழலக்கூடியது. இது பல் கொண்ட திமிங்கலங்களின் கடல் ஓங்கில் குடும்பத்தைச் சேர்ந்தது.
# கிண்கிணி ஓங்கல்

## வகைபிரித்தல்

கிண்கிணி ஓங்கல் இனத்தை 1828 இல் ஜான் கிரே விவரித்தார். இதில் நான்கு கிளையினங்கள் அங்கீகரிக்கப்பட்டுள்ளன அவை:  
- **கிழக்கு கிண்கிணி ஓங்கல்** ( எஸ்*. ஐ. ஓரியண்டலிஸ்* ), வெப்பமண்டல கிழக்கு பசிபிக் பகுதியிலிருந்து.
- **மத்திய அமெரிக்க** அல்லது **கோஸ்டா ரிக்கன் கிண்கிணி ஓங்கல்** ( எஸ்*. ஐ. சென்ட்ரோஅமெரிக்கானா* ), வெப்பமண்டல கிழக்கு பசிபிக் பகுதியிலும் காணப்படுகிறது.
- **கிரே** அல்லது **ஹவாய் கிண்கிணி ஓங்கல்** ( *எஸ். எல். லாங்கிரோஸ்ட்ரிஸ்* ), ஹவாயைச் சுற்றியுள்ள மத்திய பசிபிக் பெருங்கடலில் இருந்து ஆனால் இது உலகளவில் காணப்படும் பரந்த ஒத்த துணை வகைகளின் கலவையைக் குறிக்கிறது.
- **குள்ள கிண்கிணி ஓங்கல்** ( *எஸ். எல். ரோசிவென்ட்ரிஸ்* ), முதலில் தாய்லாந்து வளைகுடாவில் கண்டுபிடிக்கப்பட்டது.  
இந்த கிளையினங்களில் குறிப்பிடுவதை விட அதிக வகைகள் உள்ளதாக தெரிகிறது. வெள்ளை கலந்த வயிற்றால் வகைப்படுத்தப்பட்ட ஒரு கலப்பின வடிவம் கிழக்கு பசிபிக் பகுதியில் வாழ்கிறது. மற்ற குறைவான வேறுபட்ட குழுக்கள் மற்ற பெருங்கடல்களில் வாழ்கின்றன.  
இனத்தின் பெயரானது லத்தீன் வார்த்தையான "நீண்ட கொக்கு" என்பதிலிருந்து வந்தது.
# கிண்கிணி ஓங்கல்

## விளக்கம்

கிண்கிணி ஓங்கல்கள் மிகச்சிறிய ஒங்கல் வகைகளில் ஒன்று. வளர்ந்த ஓங்கில்கள் பொதுவாக 129-235 செமீ நீளமும், 23-79 கிலோ உடல் எடைவரை இருக்கும். இந்த இனம் ஓங்கல்களுக்கு நீளமான மூக்கும், முக்கோண வடிவ முதுகு துடுப்பும் உள்ளன . கிண்கிணி ஓங்கல்களின் உடலானது பொதுவாக மூன்று வண்ணங்களைக் கொண்டுள்ளது. இதன் முதுகுப் பகுதி அடர் சாம்பலும், பக்கங்களில் வெளிர் சாம்பலிலும், அடிப்பகுதி வெளிர் சாம்பல் அல்லது வெள்ளை நிறத்திலும் இருக்கும். மேலும், ஒரு இருண்ட பட்டை கண்ணிலிருந்து துடுப்புவரை ஓடுகிறது. மேலே ஒரு மெல்லிய, கோடு உள்ளது.
# வீரபாண்டி ஆ. இராசேந்திரன்

**வீரபாண்டி ஆ. இராஜேந்திரன்** (*Veerapandi A. Rajendran*) என்கிற வீரபாண்டி ராஜா (பிறப்பு 02 அக்டோபர், 1962-இறப்பு 02 அக்டோபர் 2021) என்பவர் இந்திய அரசியல்வாதியும், திராவிட முன்னேற்றக் கழகத்தினைச் சார்ந்த முன்னாள் தமிழ்நாடு சட்டமன்ற உறுப்பினர் ஆவார்.
# வீரபாண்டி ஆ. இராசேந்திரன்

## குடும்பம்

வீரபாண்டி ஆ. இராஜேந்திரன் திராவிட முன்னேற்றக் கழக, சேலம் மாவட்ட முன்னணி நிர்வாகியும் முன்னாள் அமைச்சருமான வீரபாண்டி ஆறுமுகத்தின் மகனாவார். இவர் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். இவர் சேலம் மாவட்டம், வீரபாண்டியை அடுத்த பூலாவாரியைச் சார்ந்தவர். இவருக்குச் சாந்தி என்ற மனைவியும், மலர்விழி மற்றும் கிருத்திகா என இருமகள்களும் உள்ளனர்.
# வீரபாண்டி ஆ. இராசேந்திரன்

## சட்டமன்ற உறுப்பினராக

1982 முதல் திமுக உறுப்பினராகச் சேர்ந்த இவர், மாவட்ட இளைஞரணி பொறுப்பாளராகவும் இருந்துள்ளார். 2006ஆம் ஆண்டு நடைபெற்ற சட்டமன்றத் தேர்தலில் வீரபாண்டி தொகுதியில் திமுக வேட்பாளராப் போட்டியிட்டு வெற்றி பெற்று சட்டமன்ற உறுப்பினராக ஆனார். மீண்டும் 2011 மற்றும் 2016ஆம் ஆண்டுகளில் நடைபெற்ற தேர்தல்களில் போட்டியிட்டு தோல்வியடைந்தார்.
# வீரபாண்டி ஆ. இராசேந்திரன்

## இறப்பு

இராஜேந்திரன் மாரடைப்பு காரணமாக 2021 அக்டோபர் 02 அன்று தனது இல்லத்தில் காலமானார்.
# உளவு திரைப்படம்

**உளவு திரைப்படம்** (Spy film) என்பது ஒரு திரைப்பட வகையாகும். சில சமயங்களில் வேவு பார்த்தல் என்றும் அழைக்கப்படுகிறது. இந்த வகை படங்கள் யதார்த்தமான வழியில் ஜான் லே காரே எழுதிய புதினங்களின் தழுவலாகவோ அல்லது கனவுருப்பனை கதாபாத்திரமான ஜேம்ஸ் பாண்ட் என்பவரை அடிப்படையாக கொண்டு உருவாக்கப்படுகின்றது. உளவுப்புனைவுகதை வகையின் பல புதினங்கள் ஜான் புச்சன், லெ காரே, இயன் ஃப்ளெமிங் மற்றும் லென் டீடன் ஆகியோரின் படைப்புகளின் இருந்து திரைப்படங்களுக்கு தழுவின.  
இந்த வகை திரைப்படங்கள் பிரித்தானியத் திரைப்படத்துறையில் குறிப்பிடத்தக்க தாக்கத்தை ஏற்படுத்தியது. அத்துடன் முன்னணி பிரித்தானிய இயக்குநர்களான ஆல்பிரட் ஹிட்ச்காக் மற்றும் கரோல் ரீட் ஆகியோர் குறிப்பிடத்தக்க பங்களிப்புகளை வழங்கினர்கள். பெருபாலான உளவுத் திரைப்படங்கள் அரசாங்கத்தை சார்ந்து உளவு நடவடிக்கைகள் மற்றும் அவர்களின் எதிரிகளால் கண்டுபிடிப்பது போன்றே காட்டப்படுகின்றது. இது 1940 களின் நாசிசம் உளவு முதல் 1960 களின் ஜேம்ஸ் பாண்ட் திரைப்படங்கள் வரை உளவு படம் எப்போதும் உலகம் முழுவதும் பார்வையாளர்களிடையே பிரபலமாக உள்ளது.  
இந்த வகை திரைப்படங்களில் நவீன தொழில்நுட்ப கருவிகள், கவர்ச்சியான இடங்கள், சிறந்த சண்டை வீரர், எதையும் புத்திக்கூர்மையுடன் கையாளும் கதாநாயகன் என அதிரடி மற்றும் அறிவியல் புனைகதை வகைகளை கொண்டு பார்வையாளர்களை கவரும் விதமாக உருவாக்கப்படுகின்றது. 1945 ஆம் ஆண்டு போர் உளவு திரைப்படமாக பர்மா ராணி என்ற படம் வெளியானது. அதை தொடர்ந்து 1965 ஆம் ஆண்டில் கே. சங்கர் இயக்கத்தில் எம். ஜி. ஆர், ஜெயலலிதா, எல். விஜயலட்சுமி நடிப்பில் குடியிருந்த கோயில் என்ற திரைப்படமும் வெளியானது.
# பத்ரக்

**பத்ரக்** (**Bhadrak**) இந்தியாவின் ஒடிசா மாநிலத்தின் பத்ரக் மாவட்டத்தின் நிர்வாகத் தலைமையிடமும், நகராட்சியும் ஆகும். இது சலந்தி ஆற்றின் கரையில் அமைந்துள்ளது. இங்குள்ள பத்ரகாளி கோயிலை முன்னிட்டு இதற்கு பத்ரக் எனப்பெயராயிற்று.
பத்ரக் நகரம், மாநிலத் தலைநகரான புவனேஸ்வருக்கு வடகிழக்கே 130 கிலோ மீட்டர் தொலைவில் உள்ளது.
# பத்ரக்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின் படி மொத்த மக்கள் தொகை 107,463 ஆகும். அதில் ஆண்கள் 55,090 மற்றும் பெண்கள் 52,373 ஆகவுள்ளனர். 6 வயதிற்குட்பட்ட குழந்தைகள் 13,138 ஆக உள்ளனர். பாலின விகிதம் 1000 ஆண்களுக்கு 951 பெண்கள் வீதம் உள்ளனர். சராசரி எழுத்தறிவு 79.49 % ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே மற்றும் ஆக உள்ளனர். மக்கள் தொகையில் இந்துக்கள் 72,463 (59.72%), இசுலாமியர்கள் 48,000 (39.56%) மற்றவர்கள் 0.70% ஆக உள்ளனர்.
# பத்ரக்

## போக்குவரத்து

பத்ரக் நகரம், மாநிலத் தலைநகரான புவனேஸ்வருக்கு வடகிழக்கே 130 கிலோ மீட்டர் தொலைவில், தேசிய நெடுஞ்சாலை எண் 16-இல் உள்ளது. பத்ரக் நகரத்திற்கு வடக்கே 3 கிலோ மீட்டர் தொலைவில் சரம்பா எனுமிடத்தில் பத்ரக் தொடருந்து நிலையம் உள்ளது.
# பரிபடா

**பரிபடா** (**Baripada**) இந்தியாவின் கிழக்கில் அமைந்த ஒடிசா மாநிலத்தின் வடகிழக்கில் உள்ள மயூர்பஞ்ச் மாவட்டத்தின் நிர்வாகத் தலைமையிட நகரமும், நகராட்சியும் ஆகும். பரிபடா நகரம் பூதபலங்கா ஆற்றின் கரையில் உள்ளது.
பரிபடா சட்டமன்றத் தொகுதியில் பரிபடா நகரம் அமைந்துள்ளது. இந்திய விடுதலைக்கு முன்னர் வரை மயூர்பஞ்ச் சமஸ்தானத்தின் தலைநகராக பரிபடா நகரம் இருந்தது.
# பரிபடா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின் படி பரிபடா நகரத்தில் மொத்த மக்கள் தொகை 109,743 ஆகும். அதில் ஆண்கள் 56,676 மற்றும் பெண்கள் 53,067 ஆகவுள்ளனர். 6 வயதிற்குட்பட்ட குழந்தைகள் 10,453 ஆக உள்ளனர். பாலின விகிதம் 1000 ஆண்களுக்கு 936 பெண்கள் வீதம் உள்ளனர். சராசரி எழுத்தறிவு 87.26 % ஆகும். மக்கள் தொகையில் இந்துக்கள் 109,732 (93.91%), இசுலாமியர்கள் 5,241 (4.49%) , கிறித்துவர்கள் 650 (0.56 %) மற்றவர்கள் 1.05% ஆக உள்ளனர்.
# பரிபடா

## புவியியல்

பாகையில் பரிபடா நகரம் அமைந்துள்ளது.இது கடல் மட்டத்திலிருந்து 36 மீட்டர் உயரத்தில் உள்ளது. பரிபடா நகரம் பூதபலங்கா ஆற்றின் கரையில் உள்ளது.
# பரிபடா

## இதனையும் காண்க

- மயூர்பஞ்ச் சமஸ்தானம்
# டேங்கானாள்

**டேங்கானாள்** (**Dhenkanal**) இந்தியாவின் கிழக்கில் உள்ள ஒடிசா மாநிலத்தின் டேங்கானாள் மாவட்டத்தின் நிர்வாகத் தலைமையிட நகரமும், நகராட்சியும் ஆகும்.
# டேங்கானாள்

## புவியியல்

பாகையில் டேங்கானாள் நகரம் அமைந்துள்ளது.இது கடல் மட்டத்திலிருந்து 80 மீட்டர் உயரத்தில் உள்ளது.
# டேங்கானாள்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின் படி 23 வார்டுகளும், 14,908 வீடுகளும் கொண்ட மொத்த மக்கள் தொகை 67,414 ஆகும். அதில் ஆண்கள் 34,864 மற்றும் பெண்கள் 32,550 ஆகவுள்ளனர். 6 வயதிற்குட்பட்ட குழந்தைகள் 6700 (9.94%) ஆக உள்ளனர். பாலின விகிதம் 1000 ஆண்களுக்கு 934 பெண்கள் வீதம் உள்ளனர். சராசரி எழுத்தறிவு 90.83% ஆகும். இதன் மக்கள் தொகையில் இந்துக்கள் 96.48%, இசுலாமியர்கள் 3.02%, கிறித்துவர்கள் 0.31% மற்றவர்கள் 0.19% ஆக உள்ளனர்.
# வெள்ளை வாவல்

**வெள்ளை வாவல்** அல்லது **வெள்ளை வவ்வால்** ( *Silver pomfret* ) என்பது மத்திய கிழக்கு, தெற்காசியா மற்றும் தென்கிழக்காசியாவின் கடலோர நீரில் வாழும் ஒரு வகை வெண்ணிற மீன் ஆகும். இந்த இனங்கள் தற்போது மத்திய தரைக்கடலிலும் காணப்படுகின்றன. சூயஸ் கால்வாய் வழியாக இவை அங்கு குடியேறி வாழ்கின்றன. இந்த குடும்ப மீன்கள் அவற்றின் தட்டையான உடல், பிளந்த வால் துடுப்புகள் மற்றும் நீண்ட மார்புத் துடுப்புகளால் வகைப்படுத்தப்படுகின்றன.  
வெள்ளை வாவல் மீன்கள் பொதுவாக வெள்ளி/வெள்ளை நிறத்தில் இருக்கும். உடலில் கொஞ்சம் சிறிய செதில்கள் இருக்கும். இவை 4-6 கிலோ எடை வரை வளரும். இருப்பினும், மிகுதியான மீன்பிடித்தலின் காரணமாக, ஒரு கிலோவுக்கும் குறைவான எடையுள்ள மீன்களே பொதுவாகக் காணப்படுகின்றன.  
வெள்ளை வாவலை புளோரிடா வாவலுடன் (*Trachinotus carolinus*) குழப்பிக் கொள்ளக்கூடாது. இது மெக்சிக்கோ வளைகுடாவில், புளோரிடா கடற்கரையில் காணப்படும் ஒரு பாரை மீன் ஆகும் இதை வாவல் குடும்பத்தைச் சேர்ந்த உண்மையான வாவல் மீனுடன் சேர்த்து குழப்பம் கொள்ளக்கூடாது.
# வெள்ளை வாவல்

## இதையும் காண்க

- கருவாவல்
# பரத்பூர் சமஸ்தானம்

**பரத்பூர் இராச்சியம்** அல்லது **பரத்பூர் சுதேச சமஸ்தானம்** (**Bharatpur State**), இந்தியா]]வின் மேற்கில் அமைந்த தற்போதைய இராஜஸ்தான் மாநிலத்தின் வடகிழக்கில் அமைந்த பழைய பரத்பூர் மாவட்டத்தின் நிலப்பரப்புகளை கொண்டது. ஜாட் இனத்தைச் சேர்ந்த
பதான் சிங் என்பவர் பரத்பூர் இராச்சியத்தை 1755-ஆம் ஆண்டில் நிறுவினார். மன்னர் *சூரஜ் மால்* ஆட்சியின் (1755–1763) போது பரத்பூர் இராச்சியத்தின் ஆண்டு வருமானம் ரூபாய் 17,500,000 ஆக இருந்தது.
பரத்பூர் இராச்சியத்தின் மொத்தப் பரப்பளவு 5,123 சதுர மைல் ஆகும். 1931-இல் இதன் மக்கள் தொகை 4,86,954 அக இருந்தது.
# பரத்பூர் சமஸ்தானம்

## வரலாறு

1755-ஆம் ஆண்டில் முகலயாப் பேரரசின் படைகளுக்கு எதிராக ஜாட் இன மக்கள் தலைவர் பதான் சிங் தலைமையில் தில்லி, ஆக்ரா மற்றும் மதுரா பகுதிகளில் நடைபெற்ற கிளர்ச்சிகள் மூலம் பரத்பூர் இராச்சியம் 1755-இல் நிறுவப்பட்டது.  
1895-ஆம் ஆண்டில் பிரித்தானிய இந்தியா அரசு கொண்டு வந்த இந்தியத் துணைப்படைத் திட்டத்தின் கீழ் பரத்பூர் இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.  
இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்திய விடுதலைக்குப் பின்னர் இந்த சமஸ்தானத்தை இந்தியாவுடன் இணைக்கப்பட்டது.
# மாகன்லால் காந்தி

**மாகன்லால் குஷால்சந்த் காந்தி** (1883 &#x2013; 1928) மோகன்தாஸ் கரம்சந்த் காந்தியைப் பின்பற்றுபவர். அவர் மகாத்மாவின் மாமாவின் பேரன் ஆவார், அவர் 23 ஏப்ரல் 1928 அன்று பாட்னாவில் டைபாய்டால் இறந்தார்.  
மோகன்தாஸ் காந்தியின் பல படைப்புகளில் மகான்லால் காந்தி மேற்கோள் காட்டப்படுகிறார். அவர்தான் சத்தியாகிரகம் என்ற வார்த்தையால் காந்தியின் அகிம்சை முறைகளை வரையறுக்க வேண்டும் என்று பரிந்துரைத்தார். காந்தியின் கூற்றுப்படி, மகன்லால் சபர்மதி ஆசிரமத்தின் இதயமும் ஆன்மாவும் ஆவார். அவர் தென்னாப்பிரிக்காவில் 1903 இல் இருந்து "கொஞ்சம் நல்வாழ்வு கிடைக்கும் என்ற நம்பிக்கையில்." காந்தியைப் பின்தொடர்ந்தார், இருப்பினும், அவர் தனது மாமாவின் வறுமையின் காரணமாக பீனிக்ஸ் குடியேற்றத்தில் சேர்ந்தார்.  
- மாகன்லால் காந்தி
- காந்தி குடும்ப மரம்
# பூந்தி சமஸ்தானம்

**பூந்தி சமஸ்தானம்** **பூந்தி இராச்சியம்** (**Bundi State**) இந்தியாவின் கிழக்கில் உள்ள இராஜஸ்தான் மாநிலத்தின் பழைய பூந்தி மாவட்டத்தின் நிலப்பரப்பளவைக் கொண்டது. இந்த இராச்சியத்தை ஹட இராசபுத்திரர் குலம் ஆட்சி செய்தது. இதன் தலைநகரமாக பூந்தி நகரம் இருந்தது. பூந்தி இராச்சியத்தின் பரப்ப்ப்ளவு 5,750 சதுர மைல் ஆகும். இதன் மக்கள் தொகை 2,16,722 ஆகும். 1947=இல் இந்திய விடுதலைக்குப் பின்னர் பூந்தி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்திய விடுதலைக்குப் பின்னர் பான்ஸ்வாரா சமஸ்தானத்தை இந்தியாவுடன் இணைக்கப்பட்டது
# பூந்தி சமஸ்தானம்

## வரலாறு

### மத்தியகாலம்

கிபி 1242-இல் பூந்தி பகுதியை ஜெய்த்திய மீனா இன குலத்தினர் ஆண்டு வந்தனர். இதனை 1342-இல் இராவ் தேவன் என்ற சௌகான் இராஜபுத்திர குலத் தலைவர் கைப்பற்றி ஆண்டார். 1632-இல் ராவ் இராஜா சத்தர் சல் பூந்தி இராச்சிய மன்னரானார். இவர் அவுரங்கசீப் படைகளுடன் வீரமாக போரிட்டு இறந்தார். சத்தர் சல் சிங்கின் மகன் இராவ் பாவோ சிங் (1658–1678) பூந்தி இராச்சிய மன்னரானார். 1707-ஆம் ஆண்டில் முகலாயப் பேரரசர் முதலாம் பகதூர் ஷா, பூந்தி இராச்சிய மன்னர் பூத் சிங்கிற்கு மகாராஜா எனும் பட்டம் வழங்கினார்.
# பூந்தி சமஸ்தானம்

## வரலாறு

### பிரித்தானிய இந்தியா

1804-இல் மராத்தியப் பேரரசின் கீழ் இருந்த ஓல்கர்களுக்கு எதிராக படையெடுத்த பிரித்தானிய கிழக்கிந்தியக் கம்பெனிக்கு ஆதரவாக பூந்தி மன்னர் இராஜா பிஷண் சிங் (1773–1821) படையுதவி செய்தார். 1895-ஆம் ஆண்டில் பிரித்தானிய இந்தியா கொண்டு வந்த இந்தியத் துணைப்படைத் திட்டத்தின் கீழ் பான்ஸ்வாரா இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.
# பூந்தி சமஸ்தானம்

## இந்தியாவுடன் இணைத்தல்

1947=இல் இந்திய விடுதலைக்குப் பின்னர் பூந்தி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்திய விடுதலைக்குப் பின்னர் பான்ஸ்வாரா சமஸ்தானத்தை இந்தியாவுடன் இணைக்கப்பட்டது.
# சிறீமத் ராஜ்சந்திரா

**சிறீமத் ராஜ்சந்திரா** (*Shrimad Rajchandra* ; 9 நவம்பர் 1867 - 9 ஏப்ரல் 1901) ஓர் சமணக் கவிஞரும், மாயவாதியும், மெய்யியலாளரும், அறிஞரும், சீர்திருத்தவாதியும் ஆவார். இவர் இந்தியாவின் குசராத்து மாநிலத்தின் மோர்பி மாவட்டத்தில் பிறந்தார். தனது ஏழு வயதில் தனது கடந்த காலத்தைப் பற்றிக் கூறி தான் மறுபிறவி எடுத்து வந்ததாகக் கூறினார். இவர் அஷ்டாவதானத்தை நிகழ்த்தினார். தனது நினைவாற்றலை தக்கவைத்தலிலும், நினைவுகூரும் சோதனையிலும் புகழ் பெற்றார். ஆனால் பின்னர் இவர் தனது ஆன்மீக முயற்சிகளுக்கு ஆதரவாக அதை ஊக்கப்படுத்தினார். இவர் ஆத்ம சித்தி உட்பட நிறைய தத்துவக் கவிதைகளை எழுதினார். இவர் பல கடிதங்கஆளியும், வர்ணனைகளையும் எழுதினார். மேலும், சில மத நூல்களையும் மொழிபெயர்த்தார். இவர் சமணம் பற்றிய போதனைகளுக்காகவும், மகாத்மா காந்திக்கு ஆன்மீக வழிகாட்டுதலுக்காகவும் மிகவும் பிரபலமானவர்.
# சிறீமத் ராஜ்சந்திரா

## ஆரம்ப கால வாழ்க்கை

சிறீமத் ராஜ்சந்திரா, மோர்பிக்கு அருகிலுள்ள வாவனியாவில் (இப்போது இந்தியாவின் குசராத்தில் உள்ளது) நவம்பர் 9, 1867 (கார்த்திகை பௌர்ணமி, விக்ரம் நாட்காட்டி 1924), அன்று பிறந்தார். இவரது தாயார் தேவ்பாய் , சமண சுவேதாம்பரர் ஆவார். இவரது தந்தை இராவ்ஜிபாய் மேத்தா, தந்தைவழி தாத்தா பஞ்சன் மேத்தா வைணவ இந்து<nowiki/>சமயத்தைச் சேர்ந்தவர்கள். அதனால் இவர் சிறு வயதிலிருந்தே இவருக்கு சமணமும் இந்து சமயமும் அறிமுகமாகியது. இவர்கள் பணியா சமூகத்தைச் சேர்ந்தவர்கள் , மேலும் தாச சிறீமாலி சாதியைச் சேர்ந்தவர்கள். இவர் சாது ராம்தாஸ்ஜி என்ற பெயரில் வைணவத்தை வளர்க்க ஆரம்பித்தார்.  
=
# ஒடிசா மாநில அருங்காட்சியகம்

**ஒடிசா மாநில அருங்காட்சியகம்** (**Odisha State Museum)** என்பது இந்தியாவின் ஒடிசா மாநிலத்தின் தலைநகரமான புவனேசுவரத்தில் அமைந்துள்ளது. அருங்காட்சியகத்தின் அசல் வடிவம் 1932 ஆம் ஆண்டு நிறுவப்பட்டது. பின்னர் 1960 ஆம் ஆண்டு தற்போதைய கட்டிடத்திற்கு மாற்றப்பட்டது. தொல்பொருளியல், கல்வெட்டியல், நாணயவியல், படைக்கலங்கள், சுரங்கத் தொழில் & நிலவியல், இயற்கை வரலாறு, கலை மற்றும் கைவினை, தற்கால கலை, பாரம்பரிய பட்டா ஓவியம், மானிடவியல் மற்றும் பனை ஓலை சுவடிகள் என அருங்காட்சியகம் பதினொரு பிரிவுகளாகப் பிரிக்கப்பட்டுள்ளது . பின்னர், அருங்காட்சியகம் 1950 ஆம் ஆண்டில் பட்டேல் அரங்கிற்கும் மீண்டும் புவனேசுவரில் உள்ள அலகு-1 என்ற மற்றொரு கட்டிடத்திற்கும் மாற்றப்பட்டது. 1957 ஆம் ஆண்டில், அப்போதைய குடியரசுத் தலைவர் ராசேந்திர பிரசாத் அவர்களால் அருங்காட்சியகத்திற்கு அடிக்கல் நாட்டப்பட்டது, இறுதியாக தற்போதைய கட்டிடத்தில் உள்ள அருங்காட்சியகம் 1960 ஆம் ஆண்டு முதல் செயல்படத் தொடங்கியது.
# ஒடிசா மாநில அருங்காட்சியகம்

## காட்சியகங்கள்

- தொல்லியல்
- சமகால கலை
- கல்வெட்டு
- நாணயவியல்
- ஆயுதங்கள் மற்றும் வெடிமருந்துகள்
- கலை மற்றும் கைவினை
- சுரங்க மற்றும் புவியியல்
- மானுடவியல்
- சமசுகிருத கையெழுத்துப் பிரதி
- பட்டா ஓவியம்
# ஒடிசா மாநில அருங்காட்சியகம்

## நேரங்கள்

திறக்கும் நேரம் திங்கள் தவிர வாரத்தின் அனைத்து நாட்களிலும் காலை 10 மணி முதல் மாலை 5 மணி வரை.
# ஒடிசா மாநில அருங்காட்சியகம்

## புகைப்படம் எடுத்தல்

அருங்காட்சியகத்திற்குள் புகைப்படம் எடுக்க அனுமதிக்கப்படுகிறது. இதற்காக அனுமதிச் சீட்டு எடுக்கும்போது முன் அனுமதி பெற வேண்டும்.
# பஜாதேர் நடவடிக்கை

**பஜாதேர் நடவடிக்கை (Operation Bajadere)** என்பது இரண்டாம் உலகப் போரின் சர்ச்சைக்குரிய சிறப்புப் படையாகும்.  
சில ஆதாரங்கள் இது சனவரி 1942இல் இந்திய படையணியின் பலம் வாய்ந்த சுமார் 100 துணை இராணுவத்தால் தொடங்கப்பட்டது என்று கூறுகின்றன. பலுசிஸ்தான் வழியாக இந்தியாவிற்குள் ஊடுருவி, பிரிட்டிசு சொத்துக்களுக்கு எதிரான நாசவேலை நடவடிக்கைகளில் ஈடுபடுவோரை கண்காணிக்கவும், பிரித்தானியா இந்தியாவில் எதிர்பார்க்கப்படும் தேசியக் கிளர்ச்சிக்குத் தயார்படுத்தும் பணிகளை இந்தப் படைகள் மேற்கொண்டன.  
ஈரான், இந்தியா , ஆப்கானித்தானுக்கு காக்கேசியா வழியாக திட்டமிட்ட தாக்குதலுக்காக இந்துக்களையும்,முஸ்லிம்களையும் ஜெர்மனியின் புலனாய்வு நிறுவனமான அப்வேர் தீவிரமாக நாடியது. இந்திய இராணுவம் என்று அழைக்கப்படும் 100-பேர் கொண்ட பிரிவுக்கு ஜெர்மன் இராணுவத்தின் சிறப்புப் படைகளான பிராண்டன்பர்கர்கள் பயிற்சி அளித்தனர். சனவரி 1942 இல், இந்த அலகு பாரசீகத்தில் பாராசூட் செய்யப்பட்டு இந்தியாவில் ஊடுருவியது. இவர்கள் நாசவேலைகளில் ஈடுபட்டனர். கருத்து வேறுபாட்டை உருவாக்க முயன்றனர். பிரிட்டிசு ஆட்சிக்கு எதிரான மக்கள் கிளர்ச்சியை நோக்கி பணிகளை செய்தனர். காபுலில் உள்ள அப்வேர்r இணைப்பானது, பல மாதங்களுக்குப் பிறகு இந்த செயல்பாடுகள் வெற்றிகரமாக நடந்ததாக அறிவித்தன. இருப்பினும், சுடாலின்கிராட்டில் ஏற்பட்ட தோல்வி, இந்தியாவை நோக்கி பெரிய தாக்குதல் எதுவும் நடக்காமல் போனது.  
இருப்பினும், மற்ற ஆதாரங்கள் இந்த நடவடிக்கை ஒருபோதும் நடத்தப்படவில்லை என்று கூறுகின்றன. உதாரணமாக, வரலாற்றாசிரியர் அட்ரியன் ஓ சல்லிவன் இது "கற்பனைக்கதை" என்றும், "பதிவுகளில் இந்த செயல்பாட்டிற்கு எந்த அடிப்படையும் இல்லை" என்றும் எழுதியுள்ளார். ஆகத்து 1942 வரை இந்தியப் படை உருவாக்கப்படவில்லை என்றும், ஜெர்மனியர்களுக்கு இத்தகைய நடவடிக்கை தளவாட ரீதியாக சாத்தியமற்றது என்றும் அவர் குறிப்பிடுகிறார்.
# கருவாவல்

**கருவாவல், கருப்பு வவ்வால்,** **கருப்பு வாவல்** (*Black pomfret*) என்பது ஒரு மீன் இனம் ஆகும். இது இந்தியப் பெருங்கடல் மற்றும் மேற்கு பசிபிக் பெருங்கடலில் காணப்படுகிறது. உள்ளூர் மீன்வளத்திற்கு இந்த இனம் மிகவும் முக்கியமானது. மேலும் இதன் பேரித்தைச் சேர்ந்த ஒரே அறியப்பட்ட இனமாக இது உள்ளது.
# கருவாவல்

## வகைபிரித்தல்

கருவாவலானது *பாராசுட்ரோமேட்டசு* பேரினத்தின் ஒரே உறுப்பினர் ஆகும். கருவாவலை முதன்முதலில் அறிவியல் பூர்வமாக செர்மன்-யூத மருத்துவரும், இயற்கை ஆர்வலருமான, மார்கசு எலிசர் பிலோச் தனது மீன் கலைக்களஞ்சியமான *ஆல்ஜெமைன் நேட்டர்கெசிச்செ டெர்* நூலில் விவரித்தார். *பராசுட்ரோமேட்டசு நைஜர்* என்ற பெயரின் சொற்பிறப்பியல் என்பது பாரை வடிவத்தில் இருந்து பெறப்பட்டது மற்றும் ஸ்ட்ரோமேட்டசு என்றால் நிறைய நிறங்களைக் கொண்ட ஒரு தட்டையான உடலைக் கொண்ட மீன் என்பதைக் குறிக்கிறது. இதன் உடல் முழுவதும் சிறிய அடர் சாம்பல் நிற செதில்களால் முடப்பட்டிருக்கும். கருவாவலின் பிளவுற்ற வால் துடுப்பானது 30 செமீ இருக்கும், சிலசமயம் 75 செமீ வரையும் இருக்கலாம்.
# கருவாவல்

## இதையும் காண்க

- வெள்ளை வாவல்
# தத்தா தமானே

**தத்தா தமானே** அல்லது **தத்தாத்ரேயா பாலகிருட்டிண தமானே** (*Datta Tamhane or Dattatreya Balakrishna*) Tamhane(1912-2014), மகாராட்டிர மாநிலத்தின் இரத்தினகிரி என்ற நகரத்திலிருந்து வந்த ஒரு காந்தியச் சுதந்திர போராட்ட வீரராவார்.
# தத்தா தமானே

## ஆரம்பகால வாழ்க்கை

1913 ஏப்ரல் 13இல் இரத்னகிரியில் ஒரு மராத்தி சந்திரசேனியா காயஸ்த பிரபு சமூகத்தில் பிறந்தார். மும்பையின் மத்திய தாதரின் வி.ஜே.டி. தொழிழ்நுட்ப நிறுவனத்தில் இயந்திரவியலில்|பொறியியல் பிரிவில் இரண்டாமாண்டு கற்றுக்கொண்டிருக்கிற போதே இவர் இந்திய சுதந்திரப் போராட்டத்தில் தன்னை இணைத்துக் கொண்டார். 1934இல் ஒரு முழு நேர செயல்பாட்டுக்காக தனது படிப்பை கைவிட்டார்.. இவர் இலக்கியத்திற்கான மகாராட்டிர மாநில அரசின் விருதைப் பெற்றுள்ளார்.
# தத்தா தமானே

## அரசியல்

தானேவில் நடந்த உப்பு சத்தியாகிரகத்திலும் பங்கேற்றுள்ளார். இதனால் சிகாலம் சிறையிலும் இருந்தார். பின்னர், சைமன் குழுவிற்கு எதிரான போராட்டங்களிலும் பங்கேற்றார். ஒரு சமூக சீர்திருத்தவாதியாக இவர் ஆதிவாசி சமூகத்தின் உயர்நிலைக்காக செயல்பட்டுள்ளார். தானே மாவட்டத்தின் ஒரு ஆதிவாசி பிரதேசமான காரகாவ் பகுதியில் கால்நடையாக பயணம் செய்து பிரச்சினைகளை அறிந்தார். அங்குள்ள ஆதிவாசிகளிடையே வாழ்ந்ததன் மூலம் அவர்களின் உரிமைகளுக்காக போராடி அவர்களின் முன்னேற்றத்திற்காக செயல்பட்டார். இதற்காக இவர் "ஆதிவாசி சேவை விருதைப்" பெற்றார்.  
இந்திய நாடாளுமன்றத்தின் இரு அவைகளிலும் உறுப்பினராக இருந்துள்ளார். 1983இல் தீவிர அரசியலிலிருந்து முற்றிலும் விலகினார். இவருடைய நூறாவது வயதில் அப்போதைய மகாராட்டிர முதலமைச்சர் பிரிதிவிராஜ் சௌகான் இவரை கௌரவித்தார்.
# தத்தா தமானே

## இலக்கியம்

இலக்கியத்தில்
ஒரு சிறந்த வாசகராகவும், எழுத்தாளனாகவும், சிந்தனாவாதியுமாக இருந்த இவர் மராத்தி இலக்கியத்திலும், ஆங்கில இலக்கியத்திலும் பண்டிதனாக இருந்தார். 'கதாசங்க்ரக கலிச்ச கவுடா' என்ற இவரது சிறுகதைத் தொகுப்புக்கு
இவருக்கு இலக்கியத்திற்கான மகாராட்டிரா மாநில அரசாங்கத்தின் விருது கிடைத்துள்ளது.
# தத்தா தமானே

## இறப்பு

2014 ஏப்ரல் 6, அன்று தனது 102 வயதில் இறந்தார்.
# சதீஷ் சர்தார்

**சதீஷ் சர்தார்** அல்லது **சதீஷ் சந்திர சர்தார்** (*Satish Sardar or Satish Chandra Sardar* ;1902 - 19 சூன் 1932) ஒரு வங்காளப் புரட்சியாளரும், வங்காளத்தில் உப்புச் சத்தியாகிரக இயக்கத்தின் தியாகியும் ஆவார்.
# சதீஷ் சர்தார்

## ஆரம்ப கால வாழ்க்கை

சதீஷ் சர்தார் பிரித்தானிய இந்தியாவில் தற்போது நதியா மாவட்டத்தின் தெகட்டா உட்பிரிவிலுள்ள சந்தர்காட் கிராமத்தில் பிரஜராஜ் சர்தார் என்பவருக்கு மகனாப் பிறந்தார். 1932 இல் சட்டவிரோத இயக்கத்தின் ஒரு பகுதியாக வரி கொடா இயக்கம் தொடங்கப்பட்டது. இது, முதன்முதலில் 1932 ஏப்ரல் 13 அன்று சந்தர்காட் கிராமத்தில் தொடங்கப்பட்டது. சர்தார் இந்த இயக்கத்தில் சேர்ந்தார்.
# சதீஷ் சர்தார்

## இறப்பு

19 சூன் 1932 அன்று, இந்திய தேசிய காங்கிரசின் மாவட்டக் குழு மாநாடு தெகட்டாவில் நடத்தப்பட்டது. இதன் காரண்மாக உள்ளூர் காவல்துறை இந்த பகுதியில் ஊரடங்கு உத்தரவை அறிவித்தது. இதனை எதிர்த்து சர்தார் காவல் நிலையத்தில் மூவர்ணக் கொடியை உயர்த்தி போராடினார். அப்போது இவர் மீது காவலர்கள் துப்பாக்கிச் சூடு நடத்தினர். இதில் இவர் குண்டடிப் பட்டு இறந்தார். சந்தர்காட்டில், இவரது நினைவாக 1956இல் ஒரு தொடக்கப்பள்ளி நிறுவப்பட்டது.
# கோவை சுப்ரி

**கோவை சுப்ரி** ( **கே. சுப்பிரமணியம்** மற்றும் **சூப்ரி** ) இந்திய சுதந்திர இயக்கத்தில் கலந்து கொண்ட ஒரு தமிழ் புரட்சியாளர் மற்றும் சுதந்திர போராட்ட வீரர் ஆவார்.
# கோவை சுப்ரி

## ஆரம்ப கால வாழ்க்கை

கோவை சுப்ரி 1898 இல் கோவையில் பிறந்தார். கோயம்புத்தூரில் வழக்கறிஞர் பார்வதி மற்றும் எஸ்.வி.ஆர் கிருஷ்ண ஐயர் ஆகியோரின் ஐந்தாவது குழந்தை ஆவார். சென்னிமலையில் உள்ள தெய்வத்தின் பெயரால் சுப்பிரமணியம் என்று பெயரிடப்பட்டது. அவரது ஆரம்ப ஆண்டுகளில், சுப்ரி காந்தியடிகளின் இலட்சியங்களால் ஈர்க்கப்பட்டார் மற்றும் இந்திய சுதந்திர இயக்கத்தில் சேர கல்லூரியை விட்டு வெளியேற முடிவு செய்தார்.
# கோவை சுப்ரி

## சுதந்திர போராட்டம்

23 வயதில், சுப்ரி 1921 இல் கோவையில் டவுன் காங்கிரஸ் கமிட்டியில் செயலாளராக சேர்ந்தார். 1923 -ல் சிறிது காலத்தில், நாக்பூரில் நடந்த கொடி சத்தியாகிரக சிவில் ஒத்துழையாமை இயக்கத்தில் பங்கேற்றதற்காக அவர் ஒரு வருடம் சிறையில் அடைக்கப்பட்டார். 1930 இல் அவர் உப்பு சத்தியாகிரகத்தில் சேர்ந்தார். பின்னர் அவர் மேலும் ஐந்து முறை சிறையில் அடைக்கப்பட்டார் மற்றும் அவரது வாழ்க்கையின் மொத்தம் 5 ஆண்டுகளை சிறையில் கழித்தார். பின்னர் அவர் ஊத்துக்குளியில் உள்ள பதியூர் கிராமத்தில் ஒரு காதி மையத்தைத் தொடங்கினார்.  
காந்திஜி அன்புடன் சுப்ரியை 'ஒலிபெருக்கி' என்று அழைத்தார், காந்திஜி கோவை மற்றும் நீலகிரி மாவட்டங்களில் சுற்றுப்பயணத்தின் போது தனது பொது உரைகளுக்கு தனது கம்பீர குரலுக்காக அவரை மொழிபெயர்ப்பாளராக அழைத்தார். யங் இந்தியாவில் ஒரு கட்டுரையில் காந்திஜி சுப்ரி பற்றி எழுதுகிறார்- "இளைஞர்கள் மற்றும் வயதானவர்கள், ஆண்கள் மற்றும் பெண்கள் அவரைப் பற்றி பேசுகிறார்கள். இதன் இரகசியம் என்னவென்றால் அவரது குழந்தை போன்ற அப்பாவித்தனம் மற்றும் அவரது சேவை மனப்பான்மையே ஆகும். அவர் ஒரு இளைஞனின் நகை. சூப்ரியை மகிழ்விக்க நான் எதையும் செய்வேன். ".  
புகழ்பெற்ற சுதந்திரப் போராட்ட வீரர் டிஎஸ் அவினாசிலிங்கம் செட்டியார் சுப்ரியை சுதந்திரப் போராட்டத்திலும் கோவை மாவட்டத்தின் இயக்கத்தின் பின்னணியிலும் அவரது நெருங்கிய கூட்டாளிகளில் ஒருவராகக் கருதினார்.
# கோவை சுப்ரி

## முருக கானம்

அவர் சிறையில் இருந்த போது, சுப்ரி முருக<nowiki/>னை புகழ்ந்து முருக கானம் என்ற 426 பக்தி பாடல்களை தொகுத்தார். முருக கானம் முதன்முதலில் 1980 இல் வெளியிடப்பட்டது, பின்னர் ஒரு குறுவட்டு 2011 இல் பாரதிய வித்யா பவனால் வெளியிடப்பட்டது.
# கோவை சுப்ரி

## அரசியல் வாழ்க்கை

காங்கிரஸ் கட்சியின் உறுப்பினராக இருந்த கோவை சுப்ரி 1938 முதல் 1942 வரை கோவை நகராட்சியின் நகராட்சி தலைவராக பணியாற்றினார். அவரது ஆட்சிக் காலத்தில், நகரின் ஆர்எஸ் புரம் பகுதியில் காந்தி பூங்காவை உருவாக்குவதில் முக்கியப் பங்கு வகித்தார். பின்னர் அவர் 1947 முதல் 1952 வரை கோவை நகரத் தொகுதி எம்எல்ஏவாக தேர்ந்தெடுக்கப்பட்டார்.  
சுப்ரி பின்னர் 1959 இல் ராஜாஜியால் தொடங்கப்பட்ட லிபரல் சுதந்திர கட்சியில் இணைந்தார்.
# கோவை சுப்ரி

## தனிப்பட்ட வாழ்க்கை

14 நவம்பர் 1926, 28 வது வயதில், சுப்ரி கமலா (Kamalammal) என்பவரை திருமணம் செய்தார். இவர் பொள்ளாச்சி<nowiki/>யில் ஆசிரியராகவும், ஒரு வழக்கறிஞராகவும் இருந்த ஏ. நடேச ஐயரின் மகள் ஆவார். கமலா, சுப்ரியின் சட்ட மீறல் செயல்களில் சேர்ந்தார் மற்றும் 1930 இல் அவர்களது ஆறு மாத மகளுடன் கைது செய்யப்பட்டார். சுப்ரியும் கமலாவும் ஒருவருக்கொருவர் சரியாக ஒரு வாரம் இடைவெளியில் 1993 இல் இறந்தனர்.
# என். கருப்பண்ண உடையார்

**என். கருப்பண்ண உடையார்** (*N. Karupanna Odayar*) என்பவர் இந்திய அரசியல்வாதி மற்றும் தமிழ்நாடு முன்னாள் சட்டமன்ற உறுப்பினர் ஆவார். இவர் தமிழகச் சட்டமன்றத்திற்கு 1996 தேர்தலில் தஞ்சாவூர் மாவட்டம் பாபநாசம் சட்டமன்றத் தொகுதியிலிருந்து தமிழ்நாடு சட்டப் பேரவைக்குத் தேர்ந்தெடுக்கப்பட்டார். இவர் தமிழ் மாநில காங்கிரசு (தமாக) கட்சியின் வேட்பாளராகப் போட்டியிட்டு வெற்றிபெற்றார்.
# ஆச்சார்யா ராமமூர்த்தி

**ஆச்சார்யா ராமமூர்த்தி** (*Acharya Ramamurti* ; 22 சனவரி 1913 - 20 மே 2010) ஓர் இந்திய சமூக ஆர்வலரும், காந்தியவாதியும், கல்வியாளரும் கல்வித்துறை வித்தகரும் ஆவார். 1986 ஆம் ஆண்டு கல்விக்கான தேசிய கல்விக் கொள்கையின் முன்னேற்றத்தை மதிப்பீடு செய்வதற்காக, "இராமமூர்த்தி மறுஆய்வுக் குழு" என பிரபலமாக அறியப்பட்ட 1990ஆம் ஆண்டின் ஆய்வுக் குழுவின் தலைவராகவும் இருந்தார். இவர் காந்தியக் கொள்கைகளை கடைபிடித்து சமூக வளர்ச்சியில் ஈடுபட்டுள்ள அரசு சார்பற்ற நிறுவனமான சிரம்பாரதியின் இயக்குநராக இருந்தார். இந்திய அரசு இவருக்கு 1999இல் நான்காவது மிக உயர்ந்த சிவில் விருதான பத்மசிறீ வழங்கியது.
# ஆச்சார்யா ராமமூர்த்தி

## சுயசரிதை

இராமமூர்த்தி 1913 சனவரி 22 அன்று இந்திய மாநிலமான உத்தரபிரதேசத்தில் உள்ள ஆர்த்பூர் என்ற ஜவுன்பூர் மாவட்டத்திலுள்ள]] ஒரு சிறிய கிராமத்தில் விவசாயப் பொருளாதார பின்னனிக் கொண்ட ஒரு குடும்பத்தில் பிறந்தார்.
# ஆச்சார்யா ராமமூர்த்தி

## நிலக்கொடை இயக்கம்

காந்தியவாதியும் சர்வோதயத் தலைவருமான தீரேந்திர மஜும்தாரால் நிறுவப்பட்ட சமூக சேவை இயக்கமான சிரம்பாரதியில் சேர்ந்தார். அப்போது 1951 ஆம் ஆண்டில் வினோபா பாவே அவர்களால் நிலக்கொடை இயக்கம் தொடங்கப்பட்டது. இராமமூர்த்தி அதனுடன் தொடர்பு கொண்டு, கிராமம் கிராமமாக பயணம் செய்தார். இயக்கத்தின் இலட்சியங்களை பிரச்சாரம் செய்து நிலங்களைச் சேகரித்தார். தேசிய அளவிலான அரசியலில் இவரது ஈடுபாடு அதிகரித்தது.
# ஆச்சார்யா ராமமூர்த்தி

## தேசிய கல்விக் கொள்கை ஆய்வுக் குழு

மேலும், இவர் 1980 மே 7 ஆம் தேதி தேசியக் கல்விக் கொள்கையை செயல்படுத்துவதை மதிப்பீடு செய்ய மறுஆய்வுக் குழுவின் தலைவராக நியமிக்கப்பட்டார். ஒரு பொதுவான பள்ளி முறையை அறிமுகப்படுத்துதல், பெண்கள் கல்வி ஊக்குவித்தல், ஆரம்பகால குழந்தை பராமரிப்பும் கல்வியும், பயனுள்ள உற்பத்தி வேலை போன்ற சமூக ரீதியாக பல மாற்றங்களை பரிந்துரைத்தது.  
ஆச்சார்யா ராம் மூர்த்தி திருத்தப்பட்ட தேசியக் கொள்கைக் குழுவின் தலைவராக இருந்தார்.பீகாரின் , வைசாலியில் பிப்ரவரி 200 இல் சிரம்பாரதி அமைப்பும்,மெக்மாஸ்டர் பல்கலைக்கழகமும் இணைந்து நடத்திய மாநாட்டில், சாந்தி சேனாவின் மகளிர் அமைப்பான மகிளா சாந்தி சேனாவின் (பெண்கள் அமைதிப் படை) நிறுவனர்களில் ஒருவராக இராமமூர்த்தி இருந்தார். இவர் இந்தியாவிலும் வெளிநாட்டிலும் பல விரிவுரைகளை வழங்கினார்; கனடாவின் மெக்மாஸ்டர் பல்கலைக்கழகத்தில் 'அமைதியின் மொத்த கலாச்சாரம்' என்பது அவற்றில் ஒன்று. இந்திய அரசு 1999 இல் இவருக்கு பத்மசிறீ விருதை வழங்கியது.
# ஆச்சார்யா ராமமூர்த்தி

## இறப்பு

இவர் 20 மே 2010, அன்று பீகாரின் பாட்னாவில் தனது 97 வயதில் இறந்தார்.
# மகாத்மா காந்தி எழுத்துகளின் தொகுப்பு (நூல்)

**மகாத்மா காந்தி எழுத்துகளின் தொகுப்பு** (*The Collected Works of Mahatma Gandhi*) என்பது மோகன்தாசு கரம்சந்த் காந்தியின் எழுத்துகளின் தொகுப்பு ஆகும். இந்த ஆங்கில நூல் நூறு தொகுதிகளைக் கொண்டுள்ளது. இந்தத் தொகுப்பில் அவர் கைப்பட எழுதியவை, அவர் சொல்லச் சொல்ல எழுதியவை, அவர் ஆற்றிய உரைகள், தந்திகள், முறையீடுகள், விண்ணப்பங்கள், மனுக்கள், குறிப்புகள், தலையங்கங்கள், மௌனவிரத நாட்களின் குறிப்புகள், கட்டுரைகள், கூற்றுகள், நேர்காணல்கள், உரையாடல்கள், கடிதங்கள் என அவரின் வாழ்நாளின் எழுத்து வகைமைகளும், வெளிப்பாடுகளும் 50 ஆயிரத்துக்கும் மேற்பட்ட பக்கங்களில் ஆங்கிலத்தில் தொகுக்கப்பட்டுள்ளன.
# ஜேடர்பாளையம்

**சேடர்பாளையம்** (*Jedarpalayam*) என்பது இந்தியாவின் தமிழ்நாடு மாநிலத்தில் நாமக்கல் மாவட்டத்தில் உள்ள ஒரு கிராமம் மற்றும் ஊராட்சி ஆகும்.
# ஜேடர்பாளையம்

## நிலவியல்

சேடர்பாளையம், மாவட்டத் தலைநகரான நாமக்கல்லிலிருந்து தொலைவிலும் பரமத்தி வேலூரிலிருந்து தொலைவில் அமைந்துள்ளது. இந்த கிராமம் காவிரி ஆற்றுக்கு மிக அருகில் அமைந்துள்ளது. ஈரோடு, திருச்செங்கோடு, பரமத்தி-வேலூர், கோவை மற்றும் சேலம் போன்ற நகரங்கள் இந்த கிராமம் வழியாகச் செல்லும் அரசு மற்றும் தனியார் பேருந்துகள் மூலம் நன்கு இணைக்கப்பட்டுள்ளது. இந்த கிராமத்தில் சுமார் 4000 குடும்பங்கள் உள்ளன.
# ஜேடர்பாளையம்

## பொருளாதாரம்

கிராமத்தின் பொருளாதாரம் முதன்மையாக விவசாயத்தினை சார்ந்து உள்ளது. முக்கிய பயிர்களாகக் கரும்பு, மஞ்சள் மற்றும் தென்னை பயிரிடப்படுகின்றன. பட்டுச் சேலை கைத்தறி நெசவு தொழிலுடன் மற்றும் பட்டுப் புடவை விற்பனை நிலையங்களும் உள்ளன. சேடர்பாளையம் காவிரி ஆற்றின் குறுக்கே தடுப்பணை, குழந்தைகள் பூங்கா மற்றும் படகு இல்லம் ஆகியவை முக்கிய சுற்றுலாத் தலங்களாகக் கிராமப் பொருளாதாரத்தை அதிகரிக்கவும் உதவுகிறது
# ஜேடர்பாளையம்

## கோவில்கள்

- அருள்மிகு ஸ்ரீ முனீசுவரர் கோவில், முனீசுவரர் மகாமுனி என்று அழைக்கப்படுகிறார். அதாவது செயந்தமுனி, இது பச்சையம்மன் கோவிலின் ஒரு பகுதியாகும்
- கபிலர்மலை அருள்மிகு ஸ்ரீ முருகன் கோவில்
- சேடர்பாளையம் அருள்மிகு ஸ்ரீ பகவதி அம்மன் கோவில்
- அருள்மிகு ஸ்ரீ சுவாமி அய்யப்பன் கோவில்
- அருள்மிகு ஸ்ரீ இராமலிங்க செளடேசுவரி அம்மன் கோவில்
- அருள்மிகு ஸ்ரீ பொன்காளியம்மன் திருக்கோவில், வடகரையாத்தூர்
- அருள்மிகு ஸ்ரீ மாரியம்மன் திருக்கோவில், வடகரையாத்தூர்
# ஜேடர்பாளையம்

## முக்கிய விழாக்கள்

- தைப்பூசம்
- தைப்பொங்கல்
- சித்திரா பவுர்ணமி
- ஆடிப் பெருக்கு/ஆடி-18
- அருள்மிகு ஸ்ரீ பகவதி அம்மன் கோவில் திருவிழா
# ஜேடர்பாளையம்

## வங்கிகளின் பட்டியல்

இங்கு அமைந்துள்ள வங்கிகள்.  
- இந்தியன் வங்கி
- சேலம் மாவட்ட மத்திய கூட்டுறவு வங்கி
- கரூர் வைசியா வங்கி
- சிரீ பண்ணாரி அம்மன் நிதி லிமிடெட்
# ஜேடர்பாளையம்

## கல்வி

அருகிலுள்ள கிராமங்களின் ஆரம்ப மற்றும் மேல்நிலைப் பள்ளித் தேவைகளைப் பூர்த்தி செய்வதற்காக சேடர்பாளையத்தில் நல்ல எண்ணிக்கையிலான அரசு மற்றும் தனியார்ப் பள்ளிகள் உள்ளன. அவை:  
- அரசு ஊராட்சி தொடக்கப்பள்ளி - சேடர்பாளையம்
- அரசு மேல்நிலைப் பள்ளி - சேடர்பாளையம்
- ஆர்.கே.வி மெட்ரிக் மேல்நிலைப் பள்ளி
- சன் சுடார் மெட்ரிக் மேல்நிலைப் பள்ளி
# சித்தப்ரியா ராய் சௌத்ரி

**சித்தப்ரியா ராய் சௌத்ரி** (*Chittapriya Ray Chaudhuri* ; 2 சூலை 1894 - 9 செப்டம்பர் 1915) ஓர்ரு வங்காள புரட்சியாளரும் இந்திய சுதந்திர இயக்கத்தின் உறுப்பினருமாவார்.
# சித்தப்ரியா ராய் சௌத்ரி

## புரட்சிகர நடவடிக்கைகள்

சித்தபிரியா ராய் சௌத்ரி 2 சூலை 1894 அன்று மதரிப்பூர் ரஜோயர் மாநிலத்திலுள்ள கலியா கிராமத்தில் ஒரு ஜமீந்தார் குடும்பத்தில், பஞ்சனன் ராய்சவுத்ரிக்கும் அவரது மனைவி சுக்தா சுந்தரி தேவிக்கும் பிறந்தார். இவரது தந்தை மதரிப்பூர் நகரத்தில் கௌரவ குற்றவியல் நடுவராக இருந்தார். சித்தப்ரியா மதரிப்பூர் சமிதியின் (கி.பி 1910) புரட்சிகர உறுப்பினரானார். முதலில் தாலியா உயர்நிலைப் பள்ளியிலும் பின்னர் மதரிப்பூர் உயர்நிலைப் பள்ளியிலும் பயின்றார். இந்திய விடுதலைப் போராட்டக் காலத்தில் வங்காளத்தில் செயல்பட்ட ஒரு புரட்சி இயக்கமான யுகாந்தரின் இரகசிய பிரிவான மதரிப்பூர் சபையின் உறுப்பினரானார் . திசம்பர் 1913இல் முதல் பரித்பூர் சதி வழக்கில் குற்றம் சாட்டப்பட்டு கைது செய்யப்பட்டு ஐந்து மாதங்கள் சிறையில் கழித்தார். 16 பிப்ரவரி 1915 அன்று, கொல்கத்தா பல்கலைக்கழகத்தின் பட்டமளிப்பு நாளில், சிறையில் இருந்து விடுதலையானபோது, தெருக்களில் கடமையில் இருந்த காவல் ஆய்வாளர் சுரேஷ் முகர்ஜியை சில சகாக்களின் உதவியுடன் கொன்றார். புரட்சியாளர் ஜதின் முகர்ஜியின் சக ஊழியராக, இவர் ஜெர்மனி, சப்பான், அமெரிக்கா, டச்சு இந்தியா ஆகியவற்றிலிருந்து ஆயுதங்களை இறக்குமதி செய்ய முயன்றார். ஜெர்மனி, சப்பான், அமெரிக்காவிலிருந்து ஆயுதங்கள் வாங்குவதற்காக கிறிஸ்துமஸ் தினத்தில், மூத்த வங்காள புரட்சியாளர் ஜதீந்திரநாத் முகர்ஜி என்ற பாகாஜதினுடன் இணைந்தார். மனோரஞ்சன் சென்குப்தா, நிரஞ்சன்தாஸ்குப்தா, ஜோதிஷ்சந்திர பால் ஆகியோர் ஒடிசாவின் பாலேஸ்வருக்கு தங்கள் தலைவர் ஜதீந்திரநாத் முகர்ஜியுடன் ஜெர்மன் கப்பலான மேவரிக் கப்பலில் இருந்து ஆயுதங்களை எடுத்துச் சென்றனர்.
# சித்தப்ரியா ராய் சௌத்ரி

## இறப்பு

காவலர்களுக்கு இவர்களின் மறைவிடத்தைப் பற்றிய ஒரு துப்பு கிடைத்தது அவர்கள் பாலேசுவரின் கப்டிபடா என்ற கிராமத்தில் சோதனை நடத்தினர். 9 செப்டம்பர் 1915 அன்று காவலர்கள் இவர்களை கொள்ளைக்காரர்களாக அறிவித்தனர். இவரும் மற்றவர்களும் ஜதீந்திரநாத்தை தங்களிடமிருந்து பாதுகாப்பான இடத்திற்கு செல்லுமாறு கோரினர். ஆனால் ஜதீன் மறுத்துவிட்டார். இவர்கள் அனைவரும் புரிபாலம் ஆற்றங்கரையில் போராட முடிவு செய்தனர். எழுபத்தைந்து நிமிட துப்பாக்கிச் சண்டைக்குப் பிறகு ராய் சௌத்ரி ஒரு குண்டடிப் பட்டு இறந்தார்.
# சாகி குந்தியா

**சந்தன் கசூரி** (*Chandan Hajuri* ; 20 சனவரி 1827 - 1870) **சாகி குந்தியா** என்று பிரபலமாக அறியப்பட்ட இவர் புரி ஜெகன்நாதர் கோயில் பூசாரியும், 1857 இந்திய கலகத்தில் பங்கேற்ற கவிஞரும் ஆவார்.
# சாகி குந்தியா

## வாழ்க்கை

சந்தன் கசூரி, 1827ஆம் ஆண்டு சம்பா தசமி தினத்தில் ஒடிசாவின் புரியில் 7 சனவரி 1827 அன்று இரகுநாத் குந்தியா என்று அழைக்கப்படும் பீமாசென் கசூரிக்கும் கமலாபதி ஆகியோருக்குப் பிறந்தார். இவர் 12 வயதில் சுந்தர்மணி என்பவரை மணந்தார். சிறு வயதில், இவருக்கு ஒடியா, சமசுகிருதம், இந்தி இலக்கியங்கள் கற்பிக்கப்பட்டு, ஜெகன்நாதர் கோவிலில் தனது கடமைகளைச் செய்ய உதவியது. இவர் பாரம்பரிய மல்யுத்தத்தையும் கற்றுக்கொண்டார். பின்னர், புரியில் உள்ள இளைஞர்களுக்கு மல்யுத்ததையும், இராணுவப் பயிற்சிகளையும் கற்றுக் கொடுத்தார்.
# சாகி குந்தியா

## 1857 கலகம்

சாகி குந்தியா மனுபாயின் குடும்ப அர்ச்சகராக இருந்தார். பின்னர் மனுபாய் ஜான்சியின் மன்னர் கங்காதர் ராவை திருமணம் செய்த பிறகு இலட்சுமிபாய் என மறுபெயரிடப்பட்டார். 1857 ஆம் ஆண்டு நடந்த இந்தியக் கலகத்திற்கு முன்னர் ஜகன்நாதர் கோவிலின் பூசாரியாக நாடு முழுவதும் பயணம் செய்தபோது சிப்பாய்களைத் திரட்டுவதிலும் கலகத்தை ஏற்பாடு செய்வதிலும் இவர் முக்கியப் பங்கு வகித்தார். கலகத்தின் போது, இவர் வடக்கு இராணுவ நிலையத்தில் நிறுத்தப்பட்டு ஆங்கிலேயர்களுடன் வீரத்துடன் போராடினார். கலகத்தின் போது இவர் கிளர்ச்சி தலைமையுடன் நேரடித் தொடர்பைப் பேணியதாக அறியப்பட்டது. பின்னர், இவர் கயாவில் கைது செய்யப்பட்டார். இவரது சொத்துக்கள் கிழக்கிந்திய கம்பெனி அரசாங்கத்தால் பறிமுதல் செய்யப்பட்டன. 1858ஆம் ஆண்டில், மற்ற கிளர்ச்சியாளர்களுடன் சேர்ந்து 1858 ஆம் ஆண்டு இராணியின் பிரகடனத்தின் கீழ் மன்னிப்பு வழங்கப்பட்ட பின்னர் இவர் சிறையிலிருந்து விடுவிக்கப்பட்டார்.
# சாகி குந்தியா

## பிற்கால வாழ்வு

குந்தியா தனது வாழ்நாள் முழுவதையும் ஆன்மீக, இலக்கியப் பணிகளில் தன்னை அர்ப்பணித்துக் கொண்டு புரியில் கழித்தார். இவர் ஜெகன்நாதனுக்கு அர்ப்பணிக்கப்பட்ட பல பிரபலமான கவிதைகளையும், பாடல்களையும் இயற்றினார். இவர் இலட்சுமிபாயின் நினைவாக 'மனுபாய்' என்ற பனையோலைக் கையெழுத்துப் பிரதியையும் எழுதினார். இவர் 1870இல் புரியில் இறந்தார்.
# நாரயண் ஹேமச்சந்திரன்

**நாராயண் ஹேமச்சந்திர திவேச்சா** (*Narayan Hemchandra Divecha* ;1855-1904), பொதுவாக **நாராயண் ஹேமச்சந்திரன்** என்று அழைக்கப்படும் இவர் ஓர் குஜராத்தி சுயசரிதை, மொழிபெயர்ப்பாளரும் விமர்சகரும் ஆவார். இவர் நிறைய பயணம் செய்தார். சுயசரிதை, புதினங்கள், கதைகள், விமர்சனங்களை எழுதினார். இவர் ஒரு சிறந்த மொழிபெயர்ப்பாளராக இருந்தார். பெங்காலி இலக்கியத்தை குசராத்தில் அறிமுகப்படுத்திய பெருமையும் இவருக்கு உண்டு.
# நாரயண் ஹேமச்சந்திரன்

## சுயசரிதை

நாராயண் ஹேமசந்திரன் தியூ நகரிலுள்ள திவேச்சாவில் 1855 ஆம் ஆண்டில் பிறந்தார். மும்பையில் தனது வாழ்நாளின் அதிக காலத்தை கழித்தார். இவர் அதிகம் படிக்கவில்லை, ஆனால் நிறைய பயணம் செய்தார். இவர் நான்கு முறை இங்கிலாந்து சென்றார். 1875இல், இவர் நவிஞ்சந்திர ராயுடன் அலகாபாத் சென்றார். அங்கு மொழிபெயர்க்கத் தொடங்கினார்.
# நாரயண் ஹேமச்சந்திரன்

## பணிகள்

ஹேமச்சந்திரா சுமார் இருநூறு படைப்புகளை எழுதியிருந்தார். இது ஓரளவு பயணக்கட்டுரை மற்றும் தனது பயணங்கள் மற்றும் அனுபவங்கள் உட்பட தனது வாழ்க்கையின் முதல் 34 ஆண்டுகளில் எழுதப்பட்டுள்ளது. இவர் தேபேந்திரநாத் தாகூர் பற்றியும்]] தயானந்த சரசுவதி பற்றியும் எழுதியுள்ளார். இவர் முகமது நபியின் வாழ்க்கை வரலாற்றையும் எழுதினார்.  
இவர் ஒரு சிறந்த மொழிபெயர்ப்பாளராக இருந்தார். இவரது குறிப்பிடத்தக்க மொழிபெயர்ப்புகள் பின்வருமாறு: *டாக்டர் சாமுவேல் ஜான்சன் னு ஜீவன்சரித்ரா* (சாமுவேல் ஜான்சனின் வாழ்க்கை வரலாறு, 1839), *மாலதிமாதவ்* (1893), *பிரியதர்ஷிகா* மற்றும் *சன்யாசி*. இவர் இலக்கியம், கல்வி மற்றும் இசை பற்றியும் எழுதியுள்ளார்.
# க. குமாரவேலு

**கருப்பையா குமாரவேலு** (*Karuppiah Kumaravelu*) (பிறப்பு 3 செப்டம்பர் 1921) என்பவர் இலங்கையைச் சார்ந்த அரசியல்வாதி ஆவார்.  
குமாரவேலு 1947 ஆகஸ்ட் 23 மற்றும் 20 செப்டம்பர் 1947க்கு இடையில் நடைபெற்ற முதலாவது இலங்கை நாடாளுமன்றத் தேர்தலில் தேர்ந்தெடுக்கப்பட்டார். இவர் கொட்டகலைத் தேர்தலில் இலங்கை தொழிலாளர் காங்கிரசைப் பிரதிநிதித்துவப்படுத்திப் போட்டியிட்டு மொத்த வாக்குகளில் 53.5% பெற்று, தனது நெருங்கிய போட்டியாளரை விட 3,543 வாக்குகள் முன்னிலை பெற்று வெற்றிபெற்றார்.  
1947-ல் நாடாளுமன்றத்திற்குத் தேர்ந்தெடுக்கப்பட்ட ஏழுபேரில், குமாரவேலுவின் மருமகன் செளமியமூர்த்தி தொண்டமானும் ஒருவர். இவர் இலங்கை இந்தியக் காங்கிரசு நிறுவனர்களில் ஒருவர் ஆவார்.  
1948இல் நாடாளுமன்றம் இலங்கை குடியுரிமைச் சட்டம்-1948 நிறைவேற்றியது. பின்னர் 1949இல் இலங்கை (நாடாளுமன்றத் தேர்தல்) திருத்தச் சட்டம் எண் 48ஐ நிறைவேற்றியது. இதன் மூலம் இந்தியக் குடிமக்கள் நாடாளுமன்ற இடங்களுக்குப் போட்டியிடவோ அல்லது வாக்களிக்கவோ முடியவில்லை. இதன் விளைவாக குமாரவேலுவால் தொடர்ந்து நடைபெற்ற நாடாளுமன்றத் தேர்தலில் தொகுதியில் போட்டியிட முடியவில்லை.
# முப்பது சனவரி சாலை

**முப்பது சனவரி சாலை (Tees January Road** ) என்பது இந்தியாவின் தில்லியிலுள்ள, லுட்யன்ஸ் தில்லி பகுதியில் அமைந்துள்ள ஒரு சாலையாகும். இது முன்பு **அல்புகெர்கி சாலை** என்று அழைக்கப்பட்டது. சாலையின் பெயர், 30 (இந்தியில் தீஸ்) சனவரி, என்பது 30 சனவரி 1948 என்பது மகாத்மா காந்தியின் தியாகத்தை நினைவுகூர்கிறது.  
காந்தி தனது வாழ்க்கையின் கடைசி ஐந்து மாதங்களை (144 நாட்கள்) பிர்லா மாளிகையில் 5 தீஸ் சனவரி சாலையில் பிர்லா குடும்பத்தின் விருந்தினராக இருந்தார். பிர்லா குடியிருப்பு 1966இல் காந்தி சமிதி அமைப்பதற்காக இந்திய அரசால் கையகப்படுத்தப்பட்டது. காந்தி சமிதியை ஒட்டி உள்ள, 6 தீஸ் சனவரி சாலையில், இந்தியாவின் தேசிய பாதுகாப்புக் கல்லூரி அமைந்துள்ளது .  
தில்லியின் உள்ளாட்சி அமைப்பான புது தில்லி மாநகராட்சி மன்றம், 2008இல் முப்பது சனவரி சாலைக்கு அருகிலுள்ள சுற்றுப்புறங்களை 2019இல் தொகைக்கு வாங்கத் திட்டமிட்டது. இந்தத் திட்டத்தில் காந்தி சமிதியின் புதிய பாதசாரி பாதைகள், தெரு விளக்குகள், தோட்டங்கள், சாலைகளின் இருபுறமும் கோடுகள், 30 சனவரி சாலை, காந்தி சமிதி, கிளாரிட்ஜ் விடுதிக்கு முன்னால் வாகனம் நிறுத்துமிடத்தை மாற்றுவது ஆகியவை அடங்கும்.
# மனதின் குரல்

***மனதின் குரல்*** ( (***Mann Ki Baat***), என்பது இந்திய வானொலி நிகழ்ச்சியாகும்.  
இந்த வானொலி நிகழ்ச்சியின் மூலம் இந்தியப் பிரதமர் நரேந்திர மோடி அக்டோபர் 3, 2014 முதல் தொடர்ந்து நாட்டு மக்களுடன் அனைத்திந்திய வானொலி மற்றும் தூர்தர்சன் தேசியக் தொலைக்காட்சி மற்றும் தூர்தர்ஷன் செய்தி தொலைக்காட்சிகள் மூலம் நாட்டு மக்களிடையே மாதம் ஒரு முறை உரையாற்றுகிறார். இந்தி மொழியில் வெளியாகும் மனதின் குரல் நிகழ்ச்சியை இந்தி மொழி அறியாத மக்கள் கேட்கும் பொருட்டு, உடனடியாக அனைத்து 29 முக்கிய இந்திய மொழிகளிலும் மொழிபெயர்க்கப்பட்டு ஊடகங்களில் வெளியிடப்படுகிறது. மனதின் குரல் இத்திட்டத்தின் முக்கிய நோக்கம் "அன்றாட நிர்வாகத்தின் பிரச்சினைகள் குறித்து குடிமக்களுடன் ஒரு உரையாடலை ஏற்படுத்துவதாகும்"
# மனதின் குரல்

## அத்தியாயங்கள்

### அத்தியாயங்களின் பட்டியல் 2014

| 1 | 2014 | 3 அக்டோபர் |
| --- | --- | --- |
| விஜயதசமி வாழ்த்து தெரிவித்த பின்னர், ஏழைகளின் செழிமைக்கு பங்களிக்க காதி ஆடைகளை வாங்குமாறு கேட்போரை மோடி வலியுறுத்தினார். தூய்மை இந்தியா இயக்கம் (Swachh Bharat Abhiyan) பற்றி விவாதித்தார். இந்தியாவின் செவ்வாய் சுற்றுகலன் திட்டத்தின் வெற்றி (Mars Orbiter Mission) , திறன் மேம்பாடு மற்றும் ஊனமுற்ற குழந்தைகள் குறித்தும் அவர் விவாதித்தார். நாட்டின் குடிமக்கள் தனக்கு எழுதிய பல்வேறு கடிதங்கள் மற்றும் யோசனைகள் குறித்தும் மோடி விவாதித்தார். |  |  |